Paneroj

Paneroj estas tre malgrandaj rompopecoj da pano.artikolo panero en la Plena Ilustrita Vortaro de Esperanto (PIV), eldono de 2020, reta versio, ankaŭ jam en la unua presita eldono de 1970, paĝo 785artikolo panero en Reta Vortaro Eroj de pano estas ofta kuirarta ingredienco en multaj partoj de la mondo. Ili estas uzataj tre diversmaniere, sed plej ofte por panumi manĝaĵon antaŭ fritado.

Paneroj por kuirado estas kutime faritaj el sekigita pano (ekzemple biskotoj), kiu estas erigita ekzemple per raspado, muelado, pistado, aŭ alia metodo. En iuj lingvoj oni nomas tion "raspita pano".

 Etimologio 
Kvankam kompreneble la vorto panero estas simple teknika kombino de la esperanta vorto pano kaj la sufikso -er-, tamen la vorto ankaŭ hazarde similas al vorto de la franclingva kuireja terminaro: tie la verbo paner  signifas "kovri per malgrandigitaj eroj de seka pano (antaŭ ol friti ĝin)".difino de la franclingva verbo paner en la retejo dictionnaire-gastronomique.com () PIV limigas la vorton eskalopo, kiu principe povas esti iu ajn maldika, senosta tranĉaĵo de viando aŭ fiŝo, ke "plej ofte" temas pri "bovidaĵo", kutime "fritita" kaj tre ofte panumita", do "kovrita per paneretoj, kutime post trempo de la panumotaĵo en kirlita ovo".

 Uzoj 
eta|250ra|Hispanaj krokedoj, ekzemplo de panumitaj fritaĵoj
Paneroj estas plej ofte uzataj por panumi diversajn manĝaĵojn antaŭ fritado, kio donas krispan tavoleton ĉirkaŭ la fritaĵo. Oni ankaŭ ofte uzas ilin por doni pli dikan aŭ firman strukturon al diversaj manĝaĵoj, ekzemple viandobuloj, viandopanoj, stufaĵoj, supoj, k.s. Iafoje oni ŝutas panerojn sur manĝaĵon kiel garnaĵon.

 Panumado 
Panumado aŭ panerumadoarikolo panerumi, panumi en Reta Vortaro estas metodo por kovri manĝaĵon en paneroj. Kutime oni kovras la manĝaĵon per faruno, poste per ovo, kaj laste per paneroj. Se oni fritas panumitajn manĝaĵojn en oleo, rezultas plaĉe krispa tavolo. Tia tavolo ankaŭ povas esti uzata por kunteni manĝaĵojn, kiuj alie disfalus aŭ fandiĝus dum fritado, ekzemple delikata fiŝaĵo aŭ fromaĝo. Fojfoje oni miksas spicojn, farunon, aŭ aliajn ingrediencojn en la panerojn antaŭ panumado.

 Japanstilaj paneroj 
eta|250ra|Japanstilaj paneroj el Irano
eta|250ra|Tonkacu (), japana panumita kotleto de porko

Post la dua mondmilito ekestis en Japanio metodo produkti panerojn el pano, kiu estas bakita per elektro anstataŭ per varmo. La paneroj havas la formon de floketoj, kaj el ili rezultas pli krispa, pli malpeza panumaĵo, kiu sorbas malpli da oleo dum fritado. Tiaj paneroj populariĝis en Japanio ekde la 1960-aj jaroj, kaj poste disvastiĝis tra la mondo por uzado kaj en aziaj kaj en ne-aziaj manĝaĵoj.() https://recipes.hypotheses.org/17918() https://www.huffpost.com/entry/panko-recipes_n_1467661

En okcidentaj landoj oni kutime nomas japanstilajn panerojn "panko". Tamen, en la japana lingvo la vorto panko (, laŭvorte "pan-pulvoro") indikas ĉiajn panerojn, ne nur japanstilajn.

 Referencoj 

 Vidu ankaŭ 

 Viena eskalopo
 Krokedo
 Pano

Kategorio:Bakaĵoj
Kategorio:Ingrediencoj